‘n Koppie tee saam met Susan Olivier! – romanza.co.za
by Linelle Venter aan April 10, 2012 2 Kommentaar
Waar is jy gebore? Waar bly jy nou?
Is in Boksburg gebore, maar bly altelekker in Pretoria sedert ek 22 jaar gelede getroud is. My ma en 2 broers en hul gesinne, bly nog in Boksburg.
Ek is geneig om soos my tieners te praat, ’n mengsel van tale en slang. Hopelik noudat hulle uit die skool is, kan ek die slegte gewoonte afleer.
Ek begin nie ’n werksdag sonder om ’n cappuccino by die deli oorkant my werk te koop nie. Ek drink nie kitskoffie nie, en is baie kieskeurig oor waar ek koffie drink.
Te veel mense om op te noem. Baie mens het invloed op my denkwyse en manier van doen, gehad en het steeds. Ongelukkig nie almal positief nie, maar dis deel van die lewe.
Om ’n gepubliseerde skrywer te wees. Dit was altyd ’n droom, een wat ek amper steeds nie glo waar geword het nie.
’n Goeie ma vir my kinders te wees. Ek het ‘n baie spesiale verhouding met my dogter en seun. Dis vir my ongelooflik kosbaar.
Dat ek nooit ’n tuisbly-ma kon wees nie. Ek sou so graag meer betrokke wou wees in die lewens van my twee kinders. Ek en my kinders het ’n wonderlike verhouding, maar dit bly seker ‘n smagting van die meeste ma’s.
Om die beste te maak van die omstandighede waarin ek geplaas is.
Is jy optimisties of pessimisties?
Ek neig na pessimisties: Die glas is half leeg. Daarom geniet ek om liefdesverhale te skryf en lees. Dit bied my ietsie anders as my normale ingesteldheid.
Wat maak jou kwaad? Hartseer? Gelukkig? Hoekom?
Eenvoudige goed maak my gelukkig. ’n Lekker boek om te lees. Lekker koffie om te drink. Geselstyd met my kinders. ’n Middagslapie. Die manewales van my troetelkonyn. Om te skryf.
Onregverdigheid maak my kwaad. Maar dan weet ek ook; life is not fair.
Die fisiese en emosionele pyn van my kinders maak my hartseer.
JA. Ek glo in die liefde. Punt.
’n Luisteraar. Meestal. Geniet ander se stories en ervarings en emosies. Help my ook om ’n beter skrywer te wees as ek groter insig in die psige van die mens kry.
Neem jy leiding in sosiale situasies?
Ek kan nogal ’n kekkelbek wees wat die gesprek aan die gang kan hou.
Hoe bring jy tipies ’n Saterdagaand deur?
Met ’n lekkerlees boek.
Het jy ’n troeteldier? Naam? Spesie? Voorkoms?
Wit konyn. Gismo. Met baie aandag het hy die persoonlikheid van ’n mens ontwikkel. As hy by die huis wil inkom, ruk hy aan die veiligheidsdeur met sy skouers. As hy gejaag wil word, ruk hy sy ore om jou uit te daag. As hy jou wil wys wie is baas, lig hy sy been in die verbyhardloop en piepie jou nat. Wanneer ek voor die rekenaar sit, kom lê hy of agter my, of tussen my voete en slaap. As hy nie lus is vir sy konynkos nie, stamp hy die bakkie dat dit daar trek.
’n Goeie ma wat altyd daar was vir haar kids.
April 25, 2012 Antwoord Annamarie Botes
Hallo Susan, jou boeke is fantasties. Het jy dalk vir my `n lys van almal. Dankie Annamarie Botes
Mei 17, 2012 Antwoord Susan Olivier
Dankie vir jou boodskap, Annamarie. Sien dit eers nou. My boektitels is: Bod op 'n Biljoenêr Vir Altyd Joune Aptyt vir Liefde Liefdesles vir Lynelle Aanloklike proposisie Kylie se Keuse Verborge Obsessie Die meeste is nou net in e-formaat beskikbaar. En in Juliemaand is daar 'n nuwe een by Lapa: Onvergeetlik. Dankie vir jou belangstelling en lekker lees.